เรื่องร้องเรียน: รบกวนเจ้าหน้าที่ฝ่ายที่เกี่ยวข้องลงมาดูแลมาเฟียตุ๊กตุ๊ก รถแท็กซี่บริเวณหน้าโรงแรมอินทราประตูน้ำหน่อยค่ะ เนื่องจากมาจอดขวางทางป้ายรถเมล์ทุกวัน ทำให้รถเมล์เข้าป้ายไม่ได้ ผู้โดยสารต้องวิ่งออกไปกลางถนนเพื่อขึ้นรถ มอไซต์ก็วิ่งสวนมาจะชนตายวันไหนก็ไม่รู้ ช่วงเย็นตำรวจขับมอไซต์มาไล่ยังไม่เกรงกลัว พอตำรวจไปก็เข้ามาจอดเหมือนเดิม ไม่ทราบว่าพอจะมีหน่วยงานที่เกี่ยวข้องหน่วยใดบ้างคะที่จะช่วยลงมาดูแลแก้ปัญหาในจุดนี้ได้ ขอความช่วยเหลือหน่อยเถอะค่ะ
การดำเนินการของเจ้าหน้าที่: สน.พญาไท ขอบคุณสำหรับข้อมูล และได้ให้เจ้าหน้าที่ตำรวจจราจรตรวจสอบบริเวณจุดร้องเรียนบริเวณดังกล่าว เพื่อกวดขันวินัยจราจร ให้เป็นไปตามข้อบังคับของกฎหมาย ซึ่งเจ้าหน้าที่ตำรวจจราจร จะนำคำแนะนำของท่านไปแก้ไขปัญหาการจราจร และจะอำนวยความสะดวกการจราจรแก่ประชาชนให้ได้ประสิทธิภาพมากที่สุด โดยหากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//ขอบคุณครับ
ความเห็นของผู้แจ้ง: ขอให้มาจัดการให้ทุกวันเพื่อความสะดวกของประชาชนที่มารอใช้บริการรถสาธารณะนะคะ ขอบพระคุณเจ้าหน้าที่มากๆค่ะ
พื้นที่: แขวงมักกะสัน เขตราชเทวี กรุงเทพมหานคร